Tartupio pradinė mokykla

Tartupio pradinė mokykla – mokykla, buvusi Tartupio kaime (Prienų rajonas).

Istorija 

1936–1937 m. šalia senojo kelio Marijampolė–Prienai, pietiniame Žemaitkiemio gyvenvietės gale, Tartupio kaime buvo pastatyta medinė dviejų aukštų mokykla. Medinė mokykla, statyta XX a. tarpukariu, išbuvo apie 5–7 metus, kadangi II pasaulinio karo pabaigoje grįždami vokiečiai ją sudegino.

Pokariu mokyklai vėl reikėjo naujų patalpų, todėl ji buvo perkelta į Tartupio kaimą pas Povilą Mickų. Joje dirbo mokytojai Tarasevičiūtė, Marytė Juknevičiūtė, Bronius Kirtiklis. Pradžios mokykla buvo kilnojama iš vienos sodybos į kitą. 1948 m. Laukaičių statytame dviejų aukštų pastate, juos ištrėmus į Sibirą, 1949 m. kūrėsi Tartupio septynmetė mokykla. 1964–1965 m. Žemaitkiemio kaimo viduryje pastatytas dviaukštis pastatas, kuriame iki 2003 m. mokėsi Tartupio dešimtmetės mokyklos mokiniai. Sumažėjus mokinių skaičiui, mokykla reformuota į pradinę, o 2004 m. panaikinta, prijungiant prie Kunigiškių pagrindinės mokyklos kaip pradinio ugdymo skyrių ir jame įrengta biblioteka. Vėliau skyrius uždarytas.

Šaltiniai 

Buvusios Prienų rajono savivaldybės mokyklos